Ministru kabineta noteikumu projekta „Grozījumi Ministru kabineta 2016. gada 5. janvāra noteikumos Nr. 13 “Slaucamo govju un slaucamo kazu pārraudzības kārtība”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 5. janvāra noteikumos Nr. 13 “Slaucamo govju un slaucamo kazu pārraudzības kārtība”” (turpmāk – noteikumu projekts) sagatavots saskaņā ar Ciltsdarba un dzīvnieku audzēšanas likuma 12. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ciltsdarbā pārraudzības rezultātiem nozīme ir tikai tad, ja iegūtie pārraudzības dati ir ticami, jo tie ganāmpulka īpašniekam un pārējām govju ciltsdarbā iesaistītajām personām ļauj iegūt ticamu govju ciltsvērtības novērtējumu un ciltsdarbs gan ganāmpulkā, gan valstī kopumā ir efektīvs. Ministru kabineta 2016. gada 5. janvāra noteikumos Nr. 13 “Slaucamo govju un slaucamo kazu pārraudzības kārtība” (turpmāk – noteikumi Nr. 13) noteikts, ka katru gadu notiek virspārraudzība, kas ietver ganāmpulkos veiktā pārraudzības darba kvalitātes un līdz ar to arī ticamības pārbaudi. Par govju virspārraudzību noteikumu Nr. 13 55.2. apakšpunktā noteikts, ka virspārraudzības laikā salīdzina pārraudzībā aprēķināto govju ganāmpulkā iegūto kopējo piena apjomu ar piena apjomu, kas no ganāmpulka iepirkts un saskaņā ar Ministru kabineta 2011. gada 1. novembra noteikumu Nr. 841 „Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā” 14. pielikumu norādīts pārskatā par piena bilanci. Ja piena apjoma atšķirība ir vairāk nekā 30%, tad ganāmpulka īpašniekam pieprasa skaidrojumu. Tomēr pašlaik pieļautie 30% ir ļoti liela atšķirība piena daudzumā, tāpēc noteikumu projektā iekļauts grozījums noteikumu Nr. 13 57.2. apakšpunktā, nosakot, ka skaidrojumu un dokumentālus pierādījumus par piena daudzuma atšķirību pamatotību pieprasa, ja piena apjoma atšķirība ir vairāk nekā 15%. Ganāmpulka īpašnieks piena apjoma atšķirību var pamatot, piemēram, ar praktizējoša veterinārārsta izdotu apliecinošu dokumentu par lauksaimniecības dzīvnieku slimībām, kas ietekmējušas slaucamo govju veselību. Šāds dokuments ļauj apliecināt, ka ganāmpulka īpašnieks pārraudzību ir īstenojis, bet iegūtais piens netika pārdots tāpēc, ka neatbilda svaigpiena kvalitātes prasībām. Tāpat ganāmpulka īpašniekam var būt citi pierādījumi, kas apstiprina, ka piena apjoma atšķirībai ir objektīvi iemesli. Noteikumu Nr. 13 57. punkts neparedz nekādas negatīvas sekas, ja ganāmpulka īpašnieks nevar pierādīt, ka piena daudzuma atšķirībai ir objektīvi iemesli. Noteikumu projektā iekļauta norma, kas paredz pārraudzības datu anulēšanu par attiecīgo periodu, jo nevar iegūt ticamus pārraudzības datus, ja piena apjoma atšķirības nav pamatotas, tomēr šādā gadījumā nav nepieciešama pārraudzības datu reģistrācijas apturēšana.Tāpat noteikumu projektā precizēti citi gadījumi, kad ganāmpulkā tiek anulēti pārraudzības dati un apturēta to reģistrācija. |
|  |  |  |
| 3. | Projekta izstrādē iesaistītās institūcijas | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Slaucamo govju un kazu ganāmpulku īpašnieki, kas veic pārraudzību. Pēc Lauksaimniecības datu centra datiem, slaucamo govju pārraudzība notiek 4831 ganāmpulkā, bet slaucamo kazu pārraudzība – 19 ganāmpulkos.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III - V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota tīmekļa vietnē www.zm.gov.lv. Projekts elektroniski nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 2. | Sabiedrības līdzdalība projekta izstrādē | No Lauksaimnieku organizāciju sadarbības padomes un Zemnieku saeimas tika saņemti atzinumi par noteikumu projektu. |
| 3. | Sabiedrības līdzdalības rezultāti | Lauksaimnieku organizāciju sadarbības padome un Zemnieku saeima atbalsta projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un** **tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministra p.i. U.Augulis

15.08.2016. 13:51

655

S.Justa

67027379, Sandra.Justa@zm.gov.lv